ตรวจการตั้งครรภ์แบบจุ่ม15วิแต่วางราบไม่ถึง2นาทีเลยคะแต่ฝังยาคุมรอบที่2นะคะแต่อาการเหมือนคนท้อง ประจำเดือนมาแค่4-5เดือนแรก(เข็มแรก)หลังจากนั้นก็หายไปเลย ตรวจพบแค่1ขีดคะ อยากทราบว่าตรวจแล้ววางราบไม่ถึงเวลาที่กำหนดจะเป็นผลมั้ยค่ะ??
สวัสดีค่ะ การตรวจหาการตั้งครรภ์จากปัสสาวะโดยใช้ที่ตรวจแบบจุ่มนั้น ควรอ่านผลภายใน 5 นาที อย่างไรก็ตาม หากได้รอจนครบ 2 นาที แล้วยังขึ้นแค่ 1 ขีด ก็แสดงว่าไม่น่ามีการตั้งครรภ์เกิดขึ้นค่ะ อีกทั้ง หากยังฝังยาคุมกำเนิดอยู่ โอกาสในการตั้งครรภ์นั้นถือว่ามีน้อยอย่างยิ่งค่ะส่วนการที่ประจำเดือนไม่มา ก็น่าจะเกิดจากผลของยาฝังคุมกำเนิด ซึ่งฮอร์โมนจากยา ไปทำให้เยื่อบุโพรงมดลูกฝ่อบางลง จึงไม่มีประจำเดือนมาได้ ไม่ได้ผิดปกติหรืออันตรายอะไรค่ะแต่หากกังวล ก็อาจลองตรวจซ้ำดูอีกครั้ง หรือไปตรวจที่คลินิกหรือโรงพยาบาลค่ะ